section_heading: Koncept i glazbeni stil
paragraph_text: Prema riječima Laure Wiebe, recenzentice sa stranice Exclaim!, Deconstruction "spaja cjelokupni sadržaj Townsendove glazbene karijere i utjecaje; od ekscentričnosti iskazane u doba kada je bio pjevač za grupu Stevea Vaija do teatralnosti [albuma] Infinity i usitnjavajuće moći Strapping Young Lada." Također je napomenula da su razni doprinosi gostujućih članova iz grupa kao što su Cynic i Emperor zasigurno imali bitan utjecaj na stil albuma. Thompsion Gerhart je u svojoj recenziji za stranicu Sputnikmusic napisao: "Ako ste tek čuli za Devina Townsenda ili ako ste već godinama njegov obožavatelj, na određen bi se način moglo reći da je Deconstruction savršen sažetak njegovih radova, odnosno njegovih ranijih radova." Gerhart također napominje da na Deconstructionu Townsend preuzima elemente iz svojeg ranijeg rada u grupi Strapping Young Lad, svojih ranijih albuma u serijalu Devin Townsend Project te iz vlastitih samostalnih radova. "Žešće od bilo čega što je Devin snimio nakon Cityja i složeno od više glazbenih slojeva od bilo čega što je snimio nakon svoje trenutačne rastuće fasciniranosti ProToolsom, Deconstruction sigurno donosi ono što obećava - sloj za slojem koji Devin odjeljuje, secira i analizira."<ref> Devin Townsend Project - Deconstruction na sputnikmusic.com Pristupljeno 10. ožujka 2017.